
[bookmark: _Hlk46990890]
A Mór 673 hrsz-ú Pince utca elején a magántulajdonban lévő Mór 673 hrsz-ú ingatlant egy terméskő kerítésfal határolja, mely egyúttal az út támfalaként is szolgál. A kerítés-támfal részleges leomlása miatt az illetékes építésfelügyeleti hatóság 2019. év elején egyetemlegesen kötelezte a tulajdonos Mór Városi Önkormányzatot és az ingatlantulajdonos Bozóky Kft-t a veszélyes állapot megszüntetésére. A károsodott szakaszon a kerítés-támfal útkorona szintig történő részleges elbontását az önkormányzat 2021. évben elvégeztette, ezt követően azonban mivel az önkormányzat és a tulajdonos között erre vonatkozóan nem született megállapodás, a kerítés-támfal nem került helyreállításra, és jelenleg is ebben a folyamatosan romló állapotban van.

A megmaradt kőfalazatot a korábbi szakvélemények készítőjével 2026. évben ismételten megvizsgáltattuk és új szakértői véleményt kértünk, ami az előterjesztés mellékletét képezi. A szakvélemény szerint a falazat tovább rongálódott, az utat támasztó támfal rész tovább mozdult. A korábbi tervhez képest hosszabb részen kell újraépíteni a támfalat. Az út biztonságos megtámasztásához a terv szerinti hosszban alapozással együtt szükséges a támfalat újraépíteni. A meglévő rakott kő kerítés minden részére egységesen jellemző, hogy a kövek között már az erózió és fagyáskárok miatt a kötőanyag elporladt, a kötést nem biztosítja. A falazat állapota a korábbi vizsgálat óta jelentősen romlott. A megmaradt kerítés fal részen a kötőanyag ugyanúgy erodált, a felfutott borostyán tovább roncsolja a szerkezetet. Az elbontott kerítésrészen a támfalként működő kőfalazat az udvar felé tovább mozdult. A felső szakaszon, ahol a falazat már csak alaptestig lebontott, és a belső oldalán burkolt árok húzódik, az árok burkoló lapok mind befele mozdultak, rácsúszva az alsó mederlapra. Az út és az udvar között átlagosan 80 cm, az ároknál 60-70 cm szintkülönbség van, aminél az út megtámasztásaként ez a falszakasz sem használható. A teljes rekonstrukciónál tulajdonképpen minden lebontott részt érintően új alapozással, utat megtámasztó támfalként szükséges lábazatszintig visszaépíteni a kerítést, mert az út jelentős részén a jelenlegi kőfalazat alkalmatlanná vált az út megtámasztására. 

A kivitelezési munka előkészítéséhez, újragondolásához indikatív árajánlatot kértünk, melyet az előterjesztéshez csatolunk.


A fentiek alapján az alábbi határozat-tervezetet terjesztem a T. Pénzügyi Bizottság elé elfogadásra:


HATÁROZAT-TERVEZET 


[bookmark: _Hlk46991242]Mór Városi Önkormányzat Képviselő-testületének Településfejlesztési Bizottsága a Mór, 695/8 hrsz-ú ingatlanon álló és a Mór, Pince utca 673 hrsz-ú ingatlan támfalaként szolgáló terméskő kerítés helyreállítása tárgyában készült tájékoztatást tudomásul veszi.



Mór, 2026.09.25.





Dr. Taba Nikoletta
jegyző


melléklet az előterjesztéshez

